নতুন জুয়ারি সেতু
নতুন জুয়ারি সেতু ভারতের গোয়া রাজ্যে জুয়ারি নদীর ওপর অবস্থিত একটি সেতু। সেতুটির মাধ্যমে উত্তর গোয়া ও দক্ষিণ গোয়া জেলা দুটির মধ্যে যোগাযোগ রক্ষিত হচ্ছে। এটি সব রকম যানবাহনের ক্ষেত্রেই টোল সেতু হিসেবে ব্যবহৃত হয়। সেতুর মোট দৈর্ঘ্য ৬৪০ মিটার (২,১০০ ফু)। এটি মূল স্প্যানের দৈর্ঘ্য অনুযায়ী বিদ্যাসাগর সেতুর পরে ভারতের দ্বিতীয় দীর্ঘতম ঝুলন্ত (কেবল-স্টেইড) সেতু। সেতুটির ডান পার্শ্বের ৪ লেনের অংশটি ২০২২ খ্রিষ্টাব্দের ২৯শে ডিসেম্বর উদ্বোধন করা হয়েছিল। এই সেতুটি ভারতের জাতীয় সড়ক কর্তৃপক্ষের (এনএইচএআই) অধীনে নির্মিত হয়েছিল।